Canolafokus 78 Onkruiddoderskade op canola saailinge
Vol 5 No 4 – December 2019
Onkruiddoderskade op canola saailinge
Groep B (ook bekend as SU's of Imi's)
Groep F: (Diflufenikan)
Wat staan produsente te doen?
Stikstofbemesting wenke vir canola
Figuur 1: Saailinge afkomstig van 'n land (hoë reënval area) wat in 2016 met Diflufenikan as vooropkomsonkruiddoder en 'n sulfonielureum tydens die groeiseisoen bespuit is
Foto. Piet Lombard
DIE OPLOSSING TEN OPSIGTE VAN DIE GEVAAR VAN ONKRUIDDODEROORDRAG LÊ IN TOEKOMSBESTUUR, 2018 EN VERDER. BEPLAN NOU REEDS VIR 2018.
Figuur 2: Saailinge afkomstig van 'n land (lae reënval area) wat in 2016 met Diflufenikan as vooropkomsonkruiddoder en Chlorsulfuron tydens die groeiseisoen bespuit is
Die Sulfonielureums is sistemiese onkruiddoders wat gebruik word vir voor- en na-opkoms beheer van sekere grasse en breëblaaronkruide. Dit is toksies vir canola teen lae vlakke in die grond. Clearfield cultivars (CL) het weerstand teen Imasamoks (Imi) wat ook binne Groep B val.
Saailingblare het 'n vlekagtige wit tot pienkgroen met pers onderkant.
Eerste regte blare is pers tot bruingeel en misvorm en kan verleng wees.
Saailinge is verdwerg en ontwikkel stadig of glad nie.
Die groeipunt kan dood wees en die plant sterf af of plant vorm verskeie nuwe uitloopsels.
Hoe is dit moontlik dat daar oordrag kon plaasvind vanaf 2016?
Die chemiese afbraakproses van die produkte word beïnvloed deur grond pH (hoë pH onderdruk afbraak van sulfonielureums).
Dis belangrik om die aangeduide, spesifieke onthoudingsperiodes te eerbiedig (lees die etiket).
Tydens droogteperiodes is die afbraakproses van SU's stadiger of kom dit tot stilstand en veroorsaak dan moontlike skade aan die opvolggewas (canola in hierdie geval). Koel en klam omstandighede is gunstig vir die afbraakproses van sulfonielureums (Canola Council, 2012).
Clearfield cultivars (CL) is minder gevoelig, alhoewel hulle ook skade kan opdoen.
Saailinge wat in minder gunstige omstandighede ontkiem (droogte, versuip, voedingstekorte, koud en grond verdigting) is meer vatbaar vir onkruiddoderskade.
Groep F (Diflufenikan)
Die groep is geregistreer vir die beheer van byvoorbeeld ramenas en wilde mosterd. Canola word minder geaffekteer deur hierdie produk as die brassica onkruide.
Saailinge wat ontkiem het gebleikte saailingblare (kotiel). Die simptome is erger in sandgronde.
Die hipokotiel is pienk van kleur.
Saailinge kan mettertyd herstel aangesien canola minder sensitief is vir Diflufenikan as brassica onkruide.
Die huidige seisoen is reeds in volle swang, wat dit waarskynlik te laat maak om lande wat swak gevestig het te hersaai met 'n ander gewas. 'n Canolastand van >30 plante per m² word as ideaal beskou. Waar die stand baie laag is (<20 plante per m²) vind ons in baie gevalle dat dit moeilik is om die onkruid wat voorkom te beheer. Produsente moet dan hul insetkostes beperk en risiko verlaag. Topbemesting kan verdeel word in twee, wat die produsent kans gee om canolapotensiaal verder te evalueer by 'n later datum.
Die oplossing ten opsigte van die gevaar van onkruiddoderoordrag lê in toekomsbestuur, 2018 en verder. Beplan nou vir 2018, 'n land moet gedurende 2017 só bestuur word dat canola veilig in 2018 daar geplant kan word.
Figuur 3: Die twee saailinge links is afkomstig van 'n medic land en die drie regs, is afkomstig van 'n land wat in 2016, voor opkoms en tydens die groeiseisoen met 'n ander sulfonielureum (Iodosulfuron-methyl-sodium, Mesosulfuron-methyl en Mefenpyrdiethyl), bespuit is
Diagnosing group F herbicide damage in canola.
Department of Agriculture and Food, Government of Western Australia, 2015.
Diagnosing group B herbicide damage in canola.